Diari Oficial de la Generalitat Valenciana


Sumari del DOGV 5598, del 13-09-2007 (2007/11879)

Informació pública sobre la suspensió cautelar de llicències ambientals en l'àmbit de influència de la plaça del Prat.
----------------------------------------------------------------------------------------------------------------------

### Dades del document

Número de DOGV
:   5598

Data del DOGV
:   13-09-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/11976


Data del document
:   11-09-2007

Organisme emissor
:   Ajuntament de Gandia

Tipus de document
:   Informació Pública

Descriptors 

:   * Gandia
    * pla d'urbanisme
    * administració local

Informació pública sobre la suspensió cautelar de llicències ambientals en l'àmbit de influència de la plaça del Prat. [2007/11008]  
Per la Resolució del regidor delegat de Territori, Sostenibilitat i Habitatge, de data 10 de setembre de 2007, s'ha acordat de conformitat amb l'article 101 de la Llei Urbanística Valenciana, suspendre cautelarment, de conformitat amb l'article 101 Llei Urbanística Valenciana, per un període inicial d'un any, en l'àmbit comprés entre:   
Passeig de les Germanies, números imparells, de l'1 al 29 (Teatre Serrano).   
Carrer de Sant Vicent Ferrer, números imparells, de l'1 al 59.  
Carrer de Bairén, dues façanes, números del 2 al 40 i de l'1 al 29.  
Carrer dels Pellers, dues façanes fins a l'avinguda del Raval en la numeració parella.  
Avinguda del Raval (tram entre el carrer dels Pellers i el riu Serpis), números parells, del 30 al 2.  
Riu Serpis, entre l'avinguda del Raval i el passeig de les Germanies, números imparells,   
La concessió de llicències ambientals incloses en el Catàleg d'Espectacles Públics, Activitats Recreatives i Establiments Públics, que afecten les activitats que, a continuació, s'enumeren:  
Classe d'activitat Epígraf  
Sales de festes 2.7.1  
Discoteques 2.7.2  
Sales de ball 2.7.3  
Pubs i karaokes 2.7.4  
Locals d'exhibicions especials 2.7.6  
Locals multioci 2.7.7  
Sales de banquets 2.8.1  
Tot això, d'acord amb el plànol que s'adjunta i forma part integrant d'aquesta resolució.  
Així mateix, no s'atorgaran noves llicències que tinguen com a objecte la instal·lació d'ambientació musical en locals i establiments públics que, no tenint-ne, realitzen alguna de les activitats recreatives següents:   
a) D'oci i entreteniment ?subgrup 2.7 del Catàleg d'Espectacles Públics, Activitats Recreatives i Establiments Públics;   
b) Hostaleres i de restauració ?subgrup 2.8 d'aquest catàleg.  
La present mesura cautelar tindrà una durada d'un any, període aquest en què s'haurà d'elaborar la modificació puntual del pla general consistent en la regulació del règim jurídic aplicable als establiments i activitats als quals s'ha fet referència.   
S'aprova expressament la interrupció dels expedients relatius a les sol·licituds de llicències d'activitat que pogueren tindre entrada en aquest ajuntament en el període que transcórrega fins a la publicació del present acord en el Diari Oficial de la Comunitat Valenciana.  
El present acord es publicarà en el Diari Oficial de la Comunitat Valenciana, moment a partir del qual cobrarà efectivitat la suspensió acordada, de conformitat amb el que preveu l'article 101.1 de la Llei 16/2005, de 30 de desembre, de la Generalitat, Urbanística.  
Contra aquesta resolució es podrà interposar recurs de reposició, en el termini d'un mes, comptat a partir de la data de la publicació del present acord. En el cas d'interposició del recurs de reposició, no podrà interposar-se recurs contenciós administratiu fins que es resolga o es produïsca el seu desistiment per silenci. El desistiment per silenci es produeix una vegada transcórrega un mes des de la interposició del recurs de reposició sense notificació de la resolució. Si no s'interposa el recurs de reposició, es podrà interposar directament el recurs contenciós administratiu, en el termini de dos mesos des de la publicació del present acord.  
Gandia, 11 de setembre de 2007.- El secretari general: Lorenzo Pérez Sarrión.